gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl es es gl gl gl gl gl gl gl ja en sv fr de de gl gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - O PSdeG recorda que o PP opúxose á aplicación do canon hidroeléctrico
Venres, sexta feira, 07 de outubro de 2022
Nova lei para o sector
O PSdeG criticou hoxe que a Xunta propoña a aplicación dun canon de compensación ambiental ás empresas eólicas cando o PP "se opuxo á aplicación" do canon hidroeléctrico nos mesmos termos cando estaba na oposición.
Europa Press - 10:45 07/08/2009
Tags: decreto eólico Fernández Leiceaga PSdeG
Así o explicou o voceiro do PSdeG no Parlamento, Xaquín Fernández Leiceaga, quen considerou que o Goberno presidido polo PP está a tomar con esta decisión unha "tripla rectificación".
Neste sentido, ademais da cuestión relativa ao canon, Fernández Leiceaga, apuntou unha "rectificación en relación coa Rede Natura", que exemplificou no "desexo de preservar" esta rede no concurso eólico cando "non é relevante para a situación dos proxectos acuícolas". "As instalacións acuícolas agriden máis o medio", considerou. Finalmente, criticou que a Xunta aluda ao emprego da "concorrencia competitiva" para derrogar este proxecto, xa que, explicou, este elemento xa estaba no anterior decreto e recordou a adxudicación "absolutamente discrecional" da "primeira convocatoria do PP".
Aínda que Fernández Leiceaga apostou por ser "prudentes e cautos" cun novo proxecto que "é descoñecido" polo PSdeG, manifestou a súa "sorpresa" pola anulación dun decreto que, na súa opinión, obedece só a criterios "políticos". "Esta é unha politización inusual da actuación dun Goberno, sobre todo sen que medie ningunha resolución xudicial,", explicou Leiceaga, quen o cualificou de "revisión política".
Neste sentido, explicou que "se"manteñen unha porción moi elevada dos criterios e o proceso de adxudicación cambiando o resultado final" e "esperou" que non "se sigan as liñas trazadas por algunhas empresas que presentaron recursos".
Para o socialista, esta derrogación terá como resultado a creación de "máis inseguridade xurídica e máis recursos xudiciais" que, á súa vez, suporán un "quebranto previsíbel das arcas públicas". "Este proceso en marcha xerou dereitos para algunhas empresas e os proxectos eólicos teñen un custo moi elevado", explicou.
Ademais, criticou o "atraso no desenvolvemento eólico" que suporá esta anulación e que cifrou en "máis de dous anos". Nesta liña, apuntou a "importancia" da posta en marcha de proxectos eólicos "en momentos de crise", máis aínda se "se ten en conta a progresiva redución das primas eólicas". "Canto máis nos atrasamos, máis estamos a prexudicar o desenvolvemento eólico en Galiza", advertiu.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto